ไทยพบคนไทยผู้ป่วย โรค COVID-19 เพิ่มอีก 1 ราย เป็นคนนำเที่ยวเกาหลี แต่มีข่าวดีผู้ป่วยหายเพิ่มและผู้ป่วยหนัก 2 ราย ไร้เชื้อย้ายเข้าห้องพักฟื้นได้แล้ว
ไทยพบคนไทยผู้ป่วย โรค COVID-19 เพิ่มอีก 1 ราย เป็นคนนำเที่ยวเกาหลี แต่มีข่าวดีผู้ป่วยหายเพิ่มและผู้ป่วยหนัก 2 ราย ไร้เชื้อย้ายเข้าห้องพักฟื้นได้แล้วนพ.สุขุม กาญจนพิมาย ปลัดกระทรวงสาธารณสุข กล่าวในการแถลงสถานการณ์ประจำวัน กรณีโรค COVID-19 ว่า พบผู้ป่วยยืนยัน เพิ่ม 1 ราย เป็นชายไทย อายุ 25 ปี ทำงานนำเที่ยวเกาหลีใต้ ซึ่งขณะนี้เจ้าหน้าที่ได้เข้าไปติดตามกลุ่มผู้สัมผัสใกล้ชิดแล้ว ทำให้ขณะนี้ไทยมีผู้ป่วยสะสมรวม 41 ราย และมีข่าวดีผู้ป่วยเดิมรักษาหายและให้กลับบ้านได้เพิ่มอีก 1 ราย เป็นบุคลากรทางการแพทย์โรงพยาบาลเอกชนที่รับเชื้อมาจากคนไข้ ทำให้ยอดผู้ป่วยที่แพทย์รักษาหายแล้วรวม 28 ราย ส่วนผู้ป่วยหนัก 2 รายข่าวดีวันนี้ ตรวจไม่พบเชื้อแล้ว แพทย์ได้ย้ายไปดูแลต่อในห้องพักฟื้นแล้ว ซึ่งการมีประสิทธิภาพควบคุมป้องกัน ทำให้สถานการณ์ระบาดของไทยตกอันดับ หลุดจาก Top10 ประเทศที่พบผู้ป่วยสูงสุดแล้ว ไปอยู่อันดับที่ 12 อย่างไรก็ตามจากกระแสสังคมวันนี้ เริ่มมีการรังเกียจผู้เดินทางจากต่างประเทศนั้นขอประชาชนอย่างตระหนกและขอความร่วมมืออย่าล้อเลียนผู้เดินทางกลับที่ต้องเฝ้าสังเกตอาการ 14 วัน แต่ควรชื่นชมที่เค้าแสดงตัวรับผิดชอบต่อสังคมอย่างไรก็ตาม วันนี้กระทรวงสาธารณสุข ได้ร่วมกับภาครัฐ เอกชน หลายหน่วยงาน ประกอบด้วยกรมการแพทย์ กรมควบคุมโรค กรมวิทยาศาสตร์การแพทย์ สำนักงานคณะกรรมการอาหารและยา องค์การเภสัชกรรม สถาบันวัคซีนแห่งชาติ มหาวิทยาลัยมหิดล จุฬาลงกรณ์มหาวิทยาลัย สำนักงานการวิจัยแห่งชาติ และบริษัท ไบโอเนท-เอเชีย จำกัด ได้ร่วมกันลงนามความร่วมมือพัฒนาวัคซีนป้องกันโรค COVID-19 โดยแต่ละหน่วยงานจะนำประสบการณ์ ความเชี่ยวชาญที่ต่างสั่งสมกันมาหลาย 10 ปี นำมารวมกัน ช่วยวิจัยพัฒนาวัคซีนป้องกันโรค COVID-19 ให้ได้เร็วที่สุด เป็นการสร้างความมั่นคงด้านยา และความสามารถในการป้องกันตนเองจากโรคร้าย ทั้งนี้ปกติกระบวนการพัฒนาวัคซีน มีกระบวนการมาก ต้องใช้เวลา และเทคโนโลยีขั้นสูง ซึ่งหวังว่าความร่วมมือกันครั้งนี้จะช่วยลดเวลาการรอคอยวัคซีนที่ผลิตใช้ได้เองในประเทศรวดเร็วยิ่งขึ้น